gl gl gl gl gl gl gl gl en gl en en gl gl gl gl gl gl gl gl gl pt gl gl gl gl gl gl en gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
Malestar no viño galego polos aranceis – Asociación de Empresarios de Culleredo
por AEC|Publicado Agosto 17, 2020-Updated Agosto 17, 2020
Os aranceis que impuxo Donald Trump a produtos europeos como o viño están a prexudicar ao sector na Galiza. A medida temporal imposta en outubro continuará a partir de setembro se non se reverte unha vez coñecida a sentenza da Organización Mundial do Comercio sobre as axudas a Airbus.
A decisión da Oficina do Representante Comercial de Estados Unidos de América (EUA) de manter os aranceis que impuxo á Unión Europea (UE) de 25% para algúns produtos como o viño non sentou nada ben no sector na Galiza. No ano 2019, segundo os datos do Ministerio de Industria, o sector galego do viño exportou 13,9 millóns de euros a EUA. No que vai de ano (xaneiro-maio) as exportacións deste sector suman un total de 6 millóns de euros.
En opinión do secretario xeral do Consello Regulador da DO Ría Baixas, Ramón Huidobro, “calquera noticia que non sexa a eliminación dos aranceis en EUA é negativa para nós” por ser “cargas impositivas que dificultan a capacidade de exportación ao conxunto das adegas”. Huidobro indica a Nós Diario, con todo, que “nos consta que desde os Ministerios de Agricultura e Comercio, así como desde a UE, están a realizarse xestións ao máis alto nivel para tratar de reconducir a situación”.
Alén diso, Huidobro considera fundamental que “a OMC apresure a sentenza na causa aberta que ten contra Boing xa que vai permitir buscar unha solución pactada”. Neste sentido, indica que “non parece lóxico que algo relacionado co sector aeronáutico acabe prexudicando ao elo máis débil da cadea, o sector agrolimentario”.
A Xunta pide ao Goberno español contundencia
A Consellaría de Medio Rural sinala a Nós Diario que xa lle trasladou ao Goberno español a necesidade de que fose “especialmente belixerante na UE para reverter a imposición de aranceis por parte dos EUA”. Desde a Xunta rexeitan a decisión de Trump en manter eses aranceis e din confiar “en que o Goberno central, xunto coa Unión Europea e os estados membros do Consorcio, poidan reverter a actual dinámica nas relacións comerciais”.
As adegas asumen os aranceis
Desde a da Asociación Galega de Viticultura (AGV-Fruga) notaron o peso dos aranceis todos estes meses. Roberto Rivas, o seu presidente, explica a Nós Diario que as adegas “seguimos operando cos EUA e que continúen é unha mala noticia”, asegura, “agardo que non aumenten”, engade. Entende que “a guerra comercial está a afectar ao sector primario” coa única saída, polo de agora, de “negociar coa distribución e case sempre asumindo a propia adega os aranceis”. Esta situación repercútelles moito na baixada de prezos cuns ingresos menores.
Na súa adega, Viña Moraima, comezaron as exportacións a EUA en 2012 e agora mesmo 70% da produción vai para o mercado internacional. “EUA foi perdendo peso en favor de México no noso caso, tivemos esa sorte”, asegura, “mais os importadores fan cada vez menos pedidos”, explica. Desde AGV-Fruga botan en falta máis implicación por parte das administracións, nomeadamente da galega. “Non vimos estratexia algunha, da Xunta só temos boas palabras e poucos feitos”, sentencia.
You may also like
Publicado Xaneiro 16, 2020
Galiza, no podio do aumento da temporalidade laboral
Galiza é o terceiro territorio do Estado na que máis está a medrar a contratación temporal, segundo o Monitor de ocupación de […]
Publicado Agosto 7, 2020
126 empresas abandonaron Galiza por outros territorios do Estado
53% mudaron o seu domicilio a Madrid.  O traslado de domicilio social dun territorio a outro non é unha novidade. Mesmo o […]
Publicado Decembro 11, 2019
China, un mercado indispensable para as pemes galegas
Unha nova xornada do programa “Los miércoles de Zona Franca” presentou as oportunidades de negocio que ábrense en China para as pemes […]
Publicado Xaneiro 8, 2020
A Xunta empeza a aplicar as novas rebaixas de impostos
A Xunta  empezou a aplicar as novas rebaixas de impostos incluídas nos Orzamentos Xerais de Galicia para o 2020, que entraron o […]
Previous post As vivendas de uso turístico galegas apenas notaron a crise do coronavirus
Back to post list
Next post O salario medio está 132 euros por baixo da media do Estado
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.